ប្រេសិត​អ.ស.ប.៖ គម្លាត​អ្នក​មាន​និង​អ្នក​ក្រ​កាន់​តែ​ធំ​នៅ​កម្ពុជា
ព័ត៌មាន​អន្តរជាតិ​សំខាន់​ផ្សេងៗ​ទៀត​សម្រាប់​យប់​ថ្ងៃ​ព្រហស្បតិ៍ ទី​១០ ខែ​ឧសភា។​
ប្រទេសកម្ពុជាចាំបាច់កាត់ត្រូវបន្ថយគម្លាតអ្នកក្រនិងអ្នកមាន នេះបើតាមលោក ស៊ូរីយ៉ា ស៊ូបេឌី (Surya Subedi) អ្នករាយការណ៍ពិសេសស្តីពីសិទ្ធិមនុស្សដែលតែងតាំងដោយអ.ស.ប។ លោកបានប្រាប់វីអូអេថា លោកមានសេចក្ដីព្រួយបារម្ភថា ការបណ្ដេញពលរដ្ឋចេញពីលំនៅដ្ឋានរបស់ពួកគេកំពុងតែទុកចោលពលរដ្ឋដែលក្រីក្រជាងគេបំផុតនៅប្រទេសកម្ពុជាឲ្យនៅក្រោយគេ។ បណ្ដាញព័ត៌មានរបស់រដ្ឋនៃប្រទេសស៊ីរីបានឲ្យដឹងថា មនុស្សជាង៤០នាក់ត្រូវបានសម្លាប់នៅពេលដែលមានការផ្ទុះផ្ទួនគ្នាមួយក្នុងភូមិដ្ឋាននៅទីក្រុងដាម៉ាស (Damascus) នៅថ្ងៃព្រហស្បតិ៍។ នៅពេលនេះក្រុមអ្នកសង្កេតការណ៍របស់អ.ស.ប ខិតខំធ្វើឱ្យអនុវត្ដបទឈប់បាញ់គ្នាដែលរង្គោះរង្គើរវាងរដ្ឋាភិបាលនិងក្រុមបះបោរ។ ក្រុមអ្នកសង្គ្រោះឥណ្ឌូនេស៊ីនិយាយថា ពួកគេបានរកឃើញសពមនុស្សនៅជិតបំណែកយន្ដហោះមួយគ្រឿងរបស់ប្រទេសរុស្ស៊ី ដែលបានធ្លាក់នៅជ្រោះដ៏ចោតមួយស្ថិតនៅភាគខាងត្បូងនៃរដ្ឋធានីហ្សាការតា (Jarkata) ពេលអ្នកបើកបរបើកដើម្បីសាកល្បងអំពីសមត្ថភាពរបស់យន្តហោះនេះ។ លោកប្រធានាធិបតី បារ៉ាក់ អូបាម៉ា មានប្រសាសន៍ថាឥឡូវនេះលោកជឿថាគូស្រករណាដែលមានភេទដូចគ្នាគួរតែទទួលការអនុញ្ញាតឲ្យរៀបមង្គលការ។ សេចក្ដីសម្រេចនេះបានបើកឲ្យមានបញ្ហាមានសក្ដានុពលអាចធ្វើឲ្យមានការខ្វែងគំនិតគ្នាមុនការបោះឆ្នោតជ្រើសរើសប្រធានាធិបតីនៅខែវិច្ឆិកានេះ។ សេវាកម្មសរសេរប្លុក (blog) លើប្រព័ន្ធអ៊ីនធឺណេតដ៏ធំបំផុតរបស់ចិនកំពុងតែបញ្ចេញគោលការណ៍ណែនាំថ្មីមួយចំនួនយ៉ាងចម្រូងចម្រាស់ដែលមានគោលដៅដាក់កម្រិតជាផ្លូវការទៅលើអ្វីដែលអ្នកប្រើសេវានោះអាចផ្សាយបានតាមប្រព័ន្ធអ៊ីនធឺណេត។ ទីភ្នាក់ងារទេសចរណ៍ចិនជាច្រើនបានផ្អាកការធ្វើដំណើរទៅកាន់ប្រទេសហ្វីលីពីន នៅពេលដែលមានការប្រឈមមុខដាក់គ្នាកើនឡើងរយ:ពេលជាច្រើនខែមកនេះអំពីប្រជុំកោះដែលគ្មានមនុស្សរស់នៅ នៅសមុទ្រចិនខាងត្បូង។ ការវាយប្រហារដោយកាំជ្រួចផ្លោងបានសម្លាប់ជនសកម្មប្រយុទ្ធប្រាំបីនាក់នៅក្នុងតំបន់ការពាររឹងមាំរបស់ពួកអាល់កៃដានៅប្រទេសយេម៉ែន។ លោក អាឡិចស៊ីស ធីស៊ីផ្រាស (Alexis Tsipras) មេដឹកនាំឆ្វេងនិយមជ្រុលនៃប្រទេសក្រិកបានបោះបង់ចោលការខំប្រឹងប្រែងរបស់លោកចង់បង្កើតរដ្ឋាភិបាលថ្មីមួយ ក្រោយពីការបោះឆ្នោតជ្រើសរើសតំណាងរាស្ដ្រនៅនៅថ្ងៃអាទិត្យដែលបានចប់ទៅដោយមានភាពជាប់គាំង។ វៀតណាម៖ នៅប្រទេសវៀតណាមមានការប្រយុទ្ធគ្នារវាងអ្នកយកព័ត៌មានពីរនាក់ដែលយកព័ត៌មានឲ្យវិទ្យុរបស់រដ្ឋហើយនឹងភ្នាក់ងារប៉ូលិស ហើយដែលការប្រយុទ្ធគ្នានេះបានធ្វើឲ្យមានការយកចិត្ដទុកដាក់ជាថ្មីទៀតអំពីបញ្ហាប្រើដីធ្លីនៅក្នុងប្រទេសវៀតណាម។